แอตแลนตา

แอตแลนตา (อังกฤษ: Atlanta, บางสำเนียงออกเสียง แอตแลนนา) เป็นเมืองหลวงและเมืองขนาดใหญ่ในรัฐจอร์เจียของสหรัฐ ซึ่งมีประชากรตามสัมมโนประชากรในปี 2020 ทั้งหมด 510,823 คน ซึ่งแอตแลนตานี้เป็นที่ตั้งสำนักงานใหญ่ของธุรกิจสำคัญระดับโลกจำนวนมาก เช่น โคคา-โคล่า เอทีแอนด์ทีโมบิลิตี เดลตาแอร์ไลน์ ชิก-ฟิล-เอ สถานีโทรทัศน์ CNN และยูพีเอส รวมทั้งยังเป็นที่ตั้งของท่าอากาศยานนานาชาติฮาร์ทสฟิลด์–แจ็คสัน แอตแลนตา ซึ่งเป็นท่าอากาศยานที่มีความหนาแน่นที่สุดของโลก นอกจากนี้ในแอตแลนตายังเป็นที่ตั้งของ สถาบันเทคโนโลยีจอร์เจีย ที่รู้จักในชื่อย่อว่า จอร์เจียเทค สถาบันการศึกษาชั้นนำของสหรัฐอเมริกาแห่งหนึ่ง และที่ตั้งของศูนย์ควบคุมโรคติดต่อ (CDC: Centers for Disease Control and Prevention) แอตแลนตาเคยเป็นสถานที่จัดการแข่งขันกีฬาโอลิมปิกฤดูร้อน ครั้งที่ 26 (ค.ศ.1996) และในแอตแลนตายังมีทีมกีฬาที่มีชื่อเสียงหลายทีม อาทิ เช่น แอตแลนตา ฮอกส์ (บาสเกตบอล) และ แอตแลนตา ฟัลคอนส์ (อเมริกันฟุตบอล) และนางงามจักรวาล 2019 ภูมิอากาศ แอตแลนตามีลักษณะภูมิอากาศแบบอบอุ่นชื้นกึ่งเขตร้อน มีฝนตกตลอดปี โดยฤดูร้อนอากาศร้อนและชื้น อุณหภูมิสูงสุดเฉลี่ย 30-32 องศาเซลเซียส และต่ำสุดเฉลี่ย 20-22 องศาเซลเซียส ส่วนฤดูหนาวอากาศอบอุ่นถึงเย็น แต่บางปีก็มีอากาศแปรปรวนมาก อาจมีพายุหิมะเกิดขึ้นได้ อุณหภูมิสูงสุดเฉลี่ย 12-14 องศาเซลเซียส และต่ำสุดเฉลี่ย 2-4 องศาเซลเซียส หิมะในแอตแลนตามีโอกาสตกน้อยครั้ง และส่วนใหญ่มักจะตกเพียงเล็กน้อย สำหรับพายุทอร์นาโดมีโอกาสน้อยที่จะพัดถล่มในเขตเมือง แต่ก็เคยเกิดขึ้น โดยครั้งล่าสุดเกิดพายุทอร์นาโดระดับ EF2 พัดถล่มแอตแลนตาเมื่อวันที่ 14 มีนาคม ค.ศ. 2008 ปริมาณหยาดน้ำฟ้ารวมทั้งปีอยู่ที่ประมาณ 1,300 มิลลิเมตร โดยมีฝนตกเฉลี่ย 116 วันต่อปี และมีแสงแดดรวมทั้งปีอยู่ที่ประมาณ 2,700 ชั่วโมง อ้างอิง แหล่งข้อมูลอื่น Official city website Atlanta Department of Watershed Management Atlanta Police Department เก็บถาวร มิถุนายน 14, 2021 ที่ เวย์แบ็กแมชชีน Atlanta Convention and Visitors Bureau Atlanta entry in the New Georgia Encyclopedia Atlanta History Photograph Collection from the Atlanta History Center Atlanta, Georgia, a National Park Service Discover Our Shared Heritage Travel Itinerary Scientific American, "The Atlanta Exposition", October 22, 1881, pp. 257